अरब में भी अज्ञानता के काल में अत्याचार, अश्लीलता एवं कामुकता अपने चरम पर थी, ईश्वर ने प्रेम और प्यार के पैग़म्बर मोहम्मद मुस्तफ़ा (स) को विश्ववासियों के मार्ग दर्शन के लिए भेजा ताकि विश्व में शिष्टाचार एवं मानवता की बयार बहाएं। इस्लाम के अवतरण के साथ ही पैग़म्बरे इस्लाम (स) ने अपने आचरण एवं कथनों से नारी के स्थान को ऊंचा किया तथा सदगुणों, नैतिकता और आध्यात्मिकता एवं अधिकारों की प्राप्ति में उसे पुरुष के समांतर ठहराया। उस दौर में महिलाओं के संबंध में दृष्टिकोण के परिवर्तन के साथ ही महिलाओं ने इस्लाम के विस्तार में महत्वपूर्ण भूमिका निभाई तथा उल्लेखनीय एवं आदर्शीय कार्य अंजाम दिए। उन्होंने परिवार, समाज और संकट ग्रस्त परिस्थितियों में एक महिला के नैतिक, भावनात्मक एवं उच्च मानवीय आचरण की ऐसी तस्तवीर खींची कि उनमें से कुछ को हर काल की महिलाओं के लिए महान आदर्श ठहराया जा सकत है। इस विवरण के साथ हम ऐसी महिलाओं की चर्चा करेंगे कि जिन्होंने इस्लाम के आरम्भिक दौर की महिलाओं विशेषकर पैग़म्बरे इस्लाम (स) की पवित्र पुत्री का अनुसरण करते हुए संकट ग्रस्त परिस्थितियों से राष्ट्र को निकालने के लिए महत्वपूर्ण भूमिका निभाई।